กระทรวงวัฒนธรรม พอใจภาพรวมการจัดกิจกรรมสวดมนต์ข้ามปี เสริมสิริมงคลทั่วไทย สรุปจำนวนผู้เข้าร่วมกิจกรรมกว่า 22 ล้านคน
กระทรวงวัฒนธรรม พอใจภาพรวมการจัดกิจกรรมสวดมนต์ข้ามปี เสริมสิริมงคลทั่วไทย สรุปจำนวนผู้เข้าร่วมกิจกรรมกว่า 22 ล้านคนนายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวในการเป็นประธานพิธีทำบุญตักบาตรเนื่องในวันขึ้นปีใหม่ 2563 ที่บริเวณท้องสนามหลวง ว่า จากการรัฐบาลร่วมกับทุกภาคส่วนจัดกิจกรรมสวดมนต์ข้ามปี ถวายพระราชกุศล เสริมสิริมงคลทั่วไทยยังวัดและสถานที่สำคัญทั่วประเทศในปีนี้ถือว่าได้รับความสนใจจากประชาชนเข้าร่วมพิธีเป็นจำนวนมาก จากการตั้งศูนย์ประสานงานสวดมนต์ข้ามเพื่อรวบรวมข้อมูลทั่วประเทศ พบว่า ปีนี้มีผู้เข้าร่วมกิจกรรมสวดมนต์ข้ามปีกว่า 22 ล้านคน ส่วนใหญ่มากันเป็นครอบครัว โดยเฉพาะเด็กและเยาวชนที่มาร่วมสวดมนต์เพิ่มมากขึ้น สำหรับปีนี้มีวัดในเขตกรุงเทพมหานคร จัดกิจกรรม จำนวน 457 แห่ง วัดในส่วนภูมิภาค 32,733 แห่ง รวม 33,190 แห่ง อีกทั้งยังมีการจัดสวดมนต์ข้ามปีอาเซียน 15 จังหวัด รวมถึงวัดไทยในประเทศต่างๆ อีกจำนวน 2,280 แห่งทั่วโลกขณะที่ศาสนิกชนศาสนาต่างๆ ในประเทศไทยยังเข้าร่วมกิจกรรมตามหลักศาสนบัญญัติในศาสนสถานของแต่ละศาสนาด้วยถือเป็นความสำเร็จที่ประชาชนและทุกส่วนได้ร่วมกันส่งเสริมการเริ่มต้นปีใหม่ด้วยสิ่งดีงามแทนการดื่มแอลกอฮอล์ที่เป็นสาเหตุความรุนแรง ลดการเกิดอุบัติเหตุนำมาซึ่งการบาดเจ็บและเสียชีวิตและตลอดทั้งวันนี้ประชาชนยังสามารถเข้าร่วมกิจกรรมที่จัดขึ้นทั้งการสักการะพระบรมสารีริกธาตุ ที่ได้อัญเชิญมาจากพระบรมมหาราชวัง มาประดิษฐานชั่วคราว ณ มณฑลพิธีสนามหลวง กิจกรรมไหว้พระ 10 วัด สืบสิริสวัสดิ์ 10 รัชกาลตลอดจนการเดินทางเข้าชมอุทยานประวัติศาสตร์และพิพิธภัณฑสถานแห่งชาติโดยไม่เสียค่าใช้จ่าย ซึ่งถือเป็นการจัดกิจกรรมเป็นวันสุดท้าย